cyanic-selkie/wikianc huggingface dataset:
Palomino
Palomino Horse Breeders of America
1930-luvulla perustetun PHBA:n rekisteröintivaatimukset ovat PHA:ta lähempänä varsinaista rotujalostusta.
PHBA:n rekisteriin päästäkseen hevosen tulee olla lännenratsastukseen tai eurooppalaistyyliseen ratsastukseen sopiva ja sen rakenteen tulee olla rodulleen ominainen. Säkäkorkeuden tulee olla täysikasvuisena 14–17 kämmenenleveyttä (noin 142–173 cm), eikä hevosessa saa olla ponin tai kylmäverisen hevosen piirteitä. Ali- tai ylikorkea hevonen voidaan hyväksyä, mikäli se on hyväksytty jonkin PHBA:n tunnustamaan rotujärjestön rekisteriin.
Palomino Sportsheste Avlsforbundet
Palomino Sportsheste Avlsforbundet perustettiin Tanskassa alun perin vuonna 1988 ja uudestaan vuonna 2002. Se sai EU:n tunnustuksen vuonna 2008 ja yhdistyi Dansk Palomino Avlsforbundin kanssa vuonna 2010. PSA:n tarkoitus on edistää kaikenkokoisten ja kaikkiin hevosurheilun lajiin hyvin soveltuvien voikkojen ratsuhevosten ja -ponien kasvatusta.
2022 alkaen PSA:n pääkantakirjaan voivat päästä voikot ja cremellot oriit, joilla on hyväksyttävä suku ainakin kolmessa polvessa, sekä voikot ja cremellot tammat ja ruunat ja rautiaat tammat, joilla on ainakin yksi palominosukuinen vanhempi. Muunsukuiset voikot ja cremellot tammat ja ruunat voidaan hyväksyä sivukantakirjaan.
Ihanteellisen PSA-hevonen on tyypiltään jalo, ilmeikäs ja raamikas hyvällä sukupuolityypillä. Lavan loiva asento ja selän muoto ovat hyvät satulalle.Selkä on keskipitkä, lanne lihaksikas ja joustava, lautanen pitkä ja lihaksikas. Käynnin ja ravin tulee olla energistä ja vakaata, laukan suurta ja joustavaa. Luonteen tulee olla sopiva sekä harraste- että kilpahevoselle.
PSA edellyttää kaikilta voikoksi rekisteröitäviltä hevosiltaan erillistä väriarviota. Ihanteellinen voikkoväri on rungosta "vastalyödyn kultakolikon värinen" ja kullanhohtoinen valkein jouhin, mutta myös joitain asteita vaaleammat ja tummemmat voikot hyväksytään. Jouhissa hyväksytään korkeintaan 15 prosenttia tummaa tai punaista väriä. Ihon ja silmien tulee olla tummat. Suuria valkoisia merkkejä ei hyväksytä. Voimakkaan nokiset voikot eivät kelpaa rekisterin voikkoluokkaan, mutta katsotaan jalostusarvostelun suhteen voikkogeenin kantajiksi.
PSA:n ulkopuolisista hevosista jalostukseen voidaan käyttää omien jalostusjärjestöjensä jalostukseen hyväksyttyjä rautiaita, voikkoja ja cremelloja englannintäysiverisiä ja arabianhevosia. Ei-hyväksyttäviä ovat islanninhevoset, vuonohevoset, kylmäveriset rodut, haflinger-ponit, ravihevoset, knabstrupinhevoset ja appaloosat, joskin ne sallitaan kaukaisemmissa esivanhempipolvissa ja "suvuttomana" l. rekisteröitävien yksilöiden suvuissa.
Värivaatimukset
thumb|upright|Liinaharjainen [[rautias|tummanrautias. Tämä väri saatetaan hyväksyä palominorekisteriin "suklaanpalominona".]] Ihanteellinen rungon väri on "yhdysvaltalaisen kultakolikon" värinen. Ruskeaa tai tummaa siimaa, seepraraitoja tai aasinristiä ei hyväksytä. Myöskään täplikkyyttä, kirjavuutta tai kimoutuvaa hevosta ei hyväksytä. Ihon tulee olla väriltään tumma (harmaa, musta, ruskea tai epämääräisen tumma), eikä siinä saa olla vaaleanpunaista väriä turvan tai silmien ympäryksessä, peräaukon ja sukuelinten alueella tai takajalkojen välissä. Vaaleanpunainen iho turvalla sallitaan mikäli se liittyy valkoiseen merkkiin. Poikkeuksena ihon väriä koskeviin vaatimuksiin ovat amerikanratsuhevosten rotujärjestön rekisteriinsä hyväksymät hevoset, joille sallitaan minkävärinen iho tahansa. Jouhien tulee olla vähintään 85 % valkoiset, eikä niissä saa olla 15 % suurempaa osuutta mustia, ruskeita tai epämääräisen värisiä jouhia. Jouhia ei saa käsitellä kemiallisesti.
Sinisilmäinen tai osittain sinisilmäinen hevonen hyväksytään, mikäli se on hyväksytty AHBA:n hyväksymän rodun rekisteriin. Tuntematonta sukutaustaa oleva sinisilmäinen hevonen hyväksytään, mikäli se on ruuna tai steriloitu tamma.
Mikäli hevosella on sekä vaaleaa ihoa rungon alueella, valkoinen tai kermanvaalea karva että vaaleanpunaiset silmänympärykset, sitä ei hyväksytä.
thumb|vasen|Kullankeltainen, valkoharjainen voikko [[tennesseenwalker-hevonen.]]
Rotuvaatimukset
PHBA hyväksyy useimpien yhdysvaltalaisten ratsuhevosrotujen edustajia. Hyväksyttyjen rotujen sijaan järjestö pitää listaa hyväksytyistä hevosrekistereistä, joten hyväksyttävän rotuista mutta "väärään" rotujärjestöön rekisteröityä hevosta ei välttämättä hyväksytä. PHBA:n rekisteriin hyväksyttävät rodut ovat quarterhevonen, paint, appaloosa, amerikanratsuhevonen, morganinhevonen, holsteininhevonen, arabianhevonen, morab, missourinfoxtrotter, pinto (värirotu; PHBA hyväksyy ainoastaan pintorekisterin hevosrekisterissä olevat yksilöt), kalliovuortenhevonen, tennesseenwalker, englannintäysiverinen sekä quarab.
Näiden rotujen rekistereissä olevien hevosten lisäksi voidaan hyväksyä myös niihin rekisteröintikelpoisia hevosia. Tällöin hevosen on täytettävä kaikki muut PHBA:n rekisteröintivaatimukset. Tammoilta ja ruunilta ei vaadita vanhempien rekisteröintikelpoisuutta PHBA:han tai sen hyväksymiin rotujärjestöihin, vaan ne voidaan rekisteröidä puhtaasti ulkonäön perusteella.
Käyttö
Palominot ovat Yhdysvalloissa suosittuja karjahevosia ja harrasteratsuja.
Voikkovärin periytyminen
Voikkovärien jalostus on ongelmallista, koska voikkovärien epätäydellisen dominoivuuden vuoksi kullankeltaisia voikkoja (Cc) keskenään parittamalla syntyy auttamatta myös punaruskeita rautiaita (cc) ja yleensä ei-toivottuja kermanvaaleita valkovoikkoja (CC). Ainoa varma tapa tuottaa voikko on risteyttää rautiaspohjainen valkovoikko (CC) ja rautias (cc).
Palominorodun edellyttämä voikkoväritys vaatii rautiaan pohjavärin (ee) ja heterotsygoosin voikkotekijän suhteen (Cc). Molemmilla vanhemmilla on siis oltava E-lokuksen e-alleeli vähintään heterotsygoottina, ja ainakin toisen vanhemman on kannettava voikkotekijää. Voikkovärityksen saamisen edellytyksenä on lisäksi se, ettei jälkeläiselle periydy muita väriä muuntavia tekijöitä kuten hallakkotekijää.
Uudenseelanninviistäjä
Uudenseelanninviistäjä (Pterodroma pycrofti) on ulappaliitäjien heimoon kuuluva valtamerilintu. Se pesii yhdellätoista saarella Uuden-Seelannin Pohjoissaaren koillisosan edustalla. Populaation koko on 2 500–4 000 paria. Robert Alexander Falla kuvaili lajin holotyypin Tarangan Hen Islandilta 1933.
Painonnoston maailmanmestaruuskilpailut 2018
Vuoden 2018 painonnoston maailmanmestaruuskilpailut järjestettiin 1.–8. marraskuuta 2018 Ašgabatissa, Turkmenistanissa. Sekä miehet että naiset kilpailivat kymmenessä painoluokassa. Kiina voitti painoluokista yhdeksän sekä Iran ja Venäjä kaksi.
Omulsiika
Omulsiika (Coregonus autumnalis) on siian suvun lajeista levinneisyydeltään pohjoisin. Se elää Pohjoisen jäämeren rannikoilla murtovedessä, ja nousee sukukypsänä 6–8 vuoden ikäisenä jokiin kutemaan. Levinneisyys ulottuu Euroopasta Vienanmeren itäosan Mezeninlahdelta Siperian ja Alaskan kautta luoteisen Kanadan jokiin ja pohjoisrannikoille. Lisäksi Irlannissa elää erillinen sisävesikanta, joka tunnetaan nimellä pollan, ja jota aiemmin pidettiin erillisenä lajina Coregonus pollan.
Baikaljärvessä elävää, samannäköistä ja myös omuliksi kutsuttua siikakalaa Coregonus migratorius puolestaan pidettiin ennen arktisen omulsiian alalajina, mutta se onkin osoittautunut pikemmin siian lähisukulaiseksi.
Armando Riveiro
Armando Ribeiro de Aguilar Malda yleensä vain Armando (s. 16. tammikuuta 1971, Sopelana, Vizcaya, Espanja) on entinen espanjalainen jalkapallomaalivahti.
Armando edusti suurimman osan urastaan Cádizia, jossa hän pelasi yhteensä 266 ottelua kymmenen kauden aikana. Tammikuussa 2008 Armando lainattiin Athletic Bilbaoon ja pelasi puolen vuoden aikana yhteensä 16 ottelua. Kesällä 2008, hän siirtyi vakituisesti Athletic Bilbaoon.
Kauden 2009–2010 jälkeen hän päätti pelaajauransa.
Paavo Seppänen
Paavo Antero Seppänen (24. kesäkuuta 1924 Sulkava – 17. tammikuuta 2013 Espoo ) oli suomalainen sosiologi ja professori. Hän oli Helsingin yliopiston sosiologian professori 1969–1988
Seppänen kävi oppikoulun vasta aikuisena ja kirjoitti ylioppilaaksi 1951. Väitöskirjassaan Tehdas ja ammattiyhdistys (1958) hän osoitti, että tyytymättömät työntekijät ovat hyviä työntekijöitä, sillä he ovat aktiivisen kriittisiä. Vuonna 1967 hän esitti kuuden tunnin työpäivää ja 36 tunnin työviikkoa siten, mutta Seppäsen mallina tunnettua idea ei silloin saanut vastakaikua työmarkkinajärjestöissä. Myöhemmin se on otettu käyttöön eräissä yrityksissä.
Valtion urheiluneuvoston aloitteesta luotu toimikunta perusti vuoden 1971 alussa "urheilun keskusorganisaatiosuunnittelun neuvottelukunnan" (UNK), jonka puheenjohtajaksi kutsuttiin professori Paavo Seppänen. Tavoitteeksi asetettu Suomen Urheilun Keskusjärjestö osoittautui mahdottomaksi toteuttaa silloisten urheilun lukuisten keskusjärjestöjen vahvasti eriävistä näkemyksistä johtuen.
Apis (täsmennyssivu)
Apis voi tarkoittaa seuraavia:
Ampiaishaukat
Ampiaishaukat (Henicopernis) on haukkojen heimoon kuuluva päiväpetolintusuku. Ampiaishaukkojen sukuun kuuluu BirdLifen mukaan kaksi lajia.
Georges-Arthur Melançon
Georges-Arthur Melançon (7. huhtikuuta 1886 – 21. lokakuuta 1982) oli kanadalainen roomalaiskatolinen piispa. Hänet vihittiin papiksi 12. syyskuuta 1909 ja nimitettiin Chicoutimin hiippakunnan johtoon 24. toukokuuta 1940. Piispaksi vihkiminen seurasi 23. heinäkuuta. Pääkonsekraattorina toimi Albini LeBlanc, jota avustivat Norbert Robichaud ja Camille-André Le Blanc.
Melançon jäi eläkkeelle 11. helmikuuta 1961 ja sai samana päivänä nimityksen Esbuksen titulaaripiispaksi. Hän erosi titulaaripiispan arvosta 22. marraskuuta 1970.
Yleisurheilu kesäolympialaisissa 2008 – naisten 100 m
Naisten 100 metrin juoksukilpailu käytiin 16. - 17. elokuuta 2008 Pekingin kansallisella stadionilla. Olympiakultaa voitti jamaikalainen Shelly-Ann Fraser. Hopeamitali jaettiin kahden jamaikalaisen kesken.
Finaali
Finaali järjestettiin 17. elokuuta.
WR - maailmanennätys / NR - maanennätys / PB - henkilökohtainen ennätys / SB - henkilökohtainen kauden kärkitulos / DIS - hylätty
Varsovan rautatieasema
Varsovan rautatieasema tarkoittaa seuraavia rautatieasemia:
Gino Marchetti
pienoiskuva|Gino Marchetti Gino John Marchetti (2. tammikuuta 1927 – 29. huhtikuuta 2019 ) oli yhdysvaltalainen amerikkalaisen jalkapallon pelaaja. Hänen ammattilaisseuroinaan olivat Dallas Texans (1952) ja Baltimore Colts (1953–1966). Hän pääsi Pro Football Hall of Fameen 1972.
Tuomo Tihinen
Tuomo Hermanni Tihinen (s. 12. joulukuuta 1977 Yli-ii) on suomalainen kuulantyöntäjä. Hän edustaa Oulun Pyrintöä ja häntä valmentaa Alpo Nisula.
Tihinen voitti kuulantyönnön Suomen mestaruuden Espoossa 2009 tuloksella 18,47 m. Se oli hänen ensimmäinen aikuisten sarjan SM-mitalinsa. Hän on edustanut Suomea maaottelussa Barcelonassa 2004 ja Göteborgissa 2009 sijoittuen molemmilla kerroilla toiseksi. Hän työnsi ennätyksensä 18,99 Pudasjärvellä 24. kesäkuuta 2004. Hallissa hän on työntänyt parhaimmillaan 18,42 Oulussa 8. helmikuuta 2004.
Michael Ballack
thumb|upright|Michael Ballack vuonna 2005. Michael Ballack (s. 26. syyskuuta 1976 Görlitz, Itä-Saksa) on saksalainen entinen jalkapalloilija. Hän pelasi ammattilaisurallaan Saksan Bundesliigassa ja Englannin Valioliigassa. Saksan maajoukkueessa hän pelasi 98 ottelua ja teki niissä 42 maalia. Hän päätti uransa Bayer 04 Leverkusenissa kauden 2011–2012 jälkeen. Hän toimi Saksan jalkapallomaajoukkueen kapteenina vuodesta 2006 vuoteen 2010. Hän ehti olla kapteenina yksissä MM-kilpailuissa ja yksissä EM-kilpailuissa.
Ura seuratasolla
Ballack teki ammattilaisdebyyttinsä vuonna elokuussa 1995 kakkosbundesliigassa pelanneen Chemnitzer FC:n riveissä; hän oli kuulunut vuoteen 1990 asti nimellä BSG Motor Karl-Marx Stadt tunnetun joukkueen juniorimiehistöön jo vuodesta 1983 lähtien. Ballack esiintyi kaudella 1995–1996 viisitoista kertaa Chemnitzerin ykkösmiehistössä ja teki maaliskuussa 1996 debyyttinsä Saksan alle 21-vuotiaiden maajoukkueessa. Seuraavalla kaudella hän vakiinnutti paikkansa kolmanneksi korkeimmalle sarjatasolle pudonneen Chemnitzerin avausmiehistössä. Vuonna 1997 hyviä otteita sekä seurajoukkueessaan että nuorten maajoukkueessa esittänyt Ballack siirtyi pääsarjaseura 1. FC Kaiserslauternin riveihin.
Kaiserslauternissa Ballack pelasi ensimmäisellä kaudellaan 16 Bundesliiga-ottelussa tullen ensimmäistä kertaa kentälle vaihtopelaajana seuran seitsemännessä liigaottelussa ja esiintyen ensimmäistä kertaa avauskokoonpanossa maaliskuussa 1998. Kaiserslautern voitti vuonna 1998 Bundesliiga-mestaruuden ensimmäisenä sarjanousijana. Seuraavalla kaudella Ballack vakiinnutti asemansa seuran avauskokoonpanossa ollen johdattamassa seuraa Mestarien liigan puolivälieriin. Heinäkuussa 1999, kaksi kuukautta aikuisten maajoukkueessa tekemänsä debyytin jälkeen, Ballack siirtyi Bayer Leverkuseniin kahdeksan miljoonan Saksan markan (4,8 miljoonaa euroa) siirtokorvausta vastaan. Lopullisen läpimurtonsa huipulle hän teki juuri Leverkusenissa, jossa pelasi kolmen kauden ajan. Viimeisellä Leverkusen-kaudellaan Ballack teki 29 liigaottelussa 17 maalia ollen johdattamassa seuraansa jo toista kertaa peräkkäin Bundesliigassa sijalle kaksi. Leverkusen sijoittui samalla kaudella toiseksi myös Mestarien liigassa, jonka loppuottelussa hävisi Real Madridille, ja Saksan Cupissa. Vuonna 2002 hänet valittiin Saksan vuoden jalkapalloilijaksi ja samana vuonna FC Bayern München hankki hänet 12,9 miljoonan euron siirtosummalla.
Bayern Münchenissä Ballack pelasi neljän kauden ajan ollen voittamassa kolmea Bundesliiga-mestaruutta ja yhtä monta Saksan Cupin mestaruutta. Hän pelasi Münchenin paidassa 107:ssä Bundesliiga-ottelussa tehden 44 maalia. Toukokuussa 2006 Ballack siirtyi vapaalla siirrolla Valioliiga-seura Chelseaan kolmivuotisella sopimuksella.
Ballack pelasi Chelsean riveissä neljä kautta, joina hän koki vaikeuksia tasapainon saavuttamisessa. Viimeisellä Chelsea-kaudellaan Ballack oli voittamassa Valioliigaa ja FA Cupia seuran riveissä. Pian ennen MM-kisoja Chelsea ilmoitti, ettei aio jatkaa Ballackin ja toisen Chelsea-tähden Joe Colen sopimuksia. Ballack siirtyi kahden vuoden sopimuksella takaisin Bayer Leverkuseniin kaudeksi 2010–2011.
Ballackin sopimus Leverkusenin kanssa päättyi toukokuussa 2012 ja saman vuoden lokakuussa hän ilmoitti lopettavansa uransa.
Maajoukkueura
Ballack debytoi Saksan aikuisten maajoukkueessa huhtikuussa 1999 ottelussa Skotlannin maajoukkuetta vastaan; Erich Ribbeck vaihtoi hänet kentälle kuudenkymmenen peliminuutin jälkeen Dietmar Hamannin tilalle. Arvokisoissa hän on esiintynyt tähän mennessä viidesti, ensimmäistä kertaa vuoden 2000 EM-kisoissa, joissa hän pelasi kuitenkin vain 63 minuuttia. Kaksi vuotta myöhemmin pelatuissa MM-kisoissa Ballack kuului Rudi Völlerin miehistön avainpelaajiin tehden niissä yhteensä kolme maalia, muun muassa voittomaalit puolivälieräottelussa Yhdysvaltoja ja välieräottelussa Etelä-Koreaa vastaan. Hän joutui olemaan kuitenkin sivussa Brasiliaa vastaan pelatusta loppuottelusta, koska oli saanut lohkovaiheen jälkeen kaksi keltaista korttia, neljännesvälierässä Paraguayta ja välierässä Etelä-Koreaa vastaan. Ballack kuului maansa miehistöön myös vuoden 2004 EM-kisoissa, joiden jälkeen Rudi Völlerin maajoukkueen peräsimessä korvannut Jürgen Klinsmann nosti hänet joukkueen kapteeniksi Oliver Kahnin tilalle. Ballack kuului Saksan MM-miehistöön myös vuoden 2006 kotikisoissa. Ballack pelasi Saksan joukkueessa, Sveitsissä ja Itävallassa järjestettävissä EM-kisoissa,joissa Saksa sijoittui hopealle.
6. huhtikuuta 2010 maajoukkueen valmentaja Joachim Löw valitsi Ballackin vuoden 2010 maailmanmestaruuskilpailuihin. 15. toukokuuta 2010 pelatussa FA Cupin finaalissa Portsmouthia vastaan Ballack kuitenkin loukkasi nilkkansa ja joutui jäämään pois turnauksesta.
Yksityiselämä
Ballack on tällä hetkellä avoliitossa Simone Lamben kanssa. Heillä on kolme yhteistä lasta: Louis (s. 2001), Emilio (2002–2021) ja Jordi (s. 2005). Ballack on kertonut harrastavansa vapaa-ajallaan matkailua, tennistä, golfia, elokuvia ja musiikkia.
Painonnoston maailmanmestaruuskilpailut 2017
Vuoden 2017 painonnoston maailmanmestaruuskilpailut järjestettiin 28. marraskuuta – 5. joulukuuta 2017 Anaheimissa, Yhdysvalloissa. Sekä miehet että naiset kilpailivat kahdeksassa painoluokassa. Eri painoluokkien mestaruudet jakaantuivat 13 maalle, joista Iran, Kolumbia ja Georgia voittivat kaksi kultamitalia.
Lappträsk (Siuntio)
pienoiskuva|Kalastusta Lappträsketillä vuonna 1912. Kuva [[Bernhard Åström.]] Lappträsk on noin 0,9 neliökilometrin laajuinen järvi Siuntion itäosassa. Järvi on rannoiltaan mutkitteleva, joten lahtia, poukamia ja niemiä on runsaasti. Järven itäosassa on isohko saari, Storholmen. Eteläosassa on pieni saari, Lillholmen. Järven koillisosan pitkänomainen, muusta järvestä hieman erillään oleva lahti on nimeltään Mörtvik. Lappträskin lähimpiä itäisiä naapurijärviä ovat Långträsk, Stora Bladträsk ja Lilla Bladträsk. Edellisiä kauempana lounaassa on Vikträsk. Lappträskin etäisyys Helsingin keskustasta on noin 35 kilometriä länteen.
Lappträsk on matala ja vähähumuksinen. Sen ekologinen tila on arvioitu hyväksi. Järvi on osa Siuntion ja Kirkkonummen rajaseudun Natura-aluetta.
Miekkailu kesäolympialaisissa 2016 – naisten säilä
Naisten säilän henkilökohtainen kilpailu Rio de Janeiron olympialaisissa 2016 käytiin 8. elokuuta. Kilpailuun osallistui 36 urheilijaa. Olympiakultaa voitti venäläinen Jana Jegorjan. Hopeaa voitti venäläinen Sofja Velikaja, ja kolmanneksi sijoittui ukrainalainen Olha H’arlan.
Tulokset
thumb|right|230px|Olympiakultaa voittanut [[Jana Jegorjan]] Tulokset sisältävät ottelut neljännesvälieristä lähtien.
Pekka Eronen
Musiikkiura
1980-luvulla Eronen teki musiikkia E. Sarmo & Elite -yhtyeen nimissä jolloin hän julkaisi kaksi levyä joiden kappaleista suurin osa oli Erosen tekemiä. Eronen esiintyi E. Sarmo -taiteilijanimellä ja lisäksi hän teki E. Sarmo -nimellä biisejä mm. TikTakille, Aija Puurtiselle ja XS-yhtyeelle.
Eronen työskentelee myös lauluntekijänä ja laulunkirjoittamisen kouluttajana. Hän on tehnyt yhteistyötä muun muassa Robinin, TikTakin, Indican, Haloo Helsingin, Irinan, Sirun, Stina Girsin, Topi Sorsakosken, Jani & Jetsettersin, Pentti Hietasen ja Aki Sirkesalon kanssa sekä lastenlauluja muun muassa Munamiehen, Jani-Petterin ja Smurffien levyille. Vuonna 2009 Eronen ja säveltäjä Jussi Rasinkangas voittivat Seinäjoen Tangomarkkinoiden sävellys- ja sanoituskilpailun kappaleella ”Häätango”. Vuonna 2015 hän osallistui taiteilijanimellään Aikuinen Uuden Musiikin Kilpailuun, kappaleella ”Kyynelten lahti”. Lisäksi Aikuinen on julkaissut myös muutamia muita singlejä.
Vuonna 2021 Eronen perusti Petri Savolaisen kanssa B-kasetti -yhtyeen.
Kozáni (alueyksikkö)
Kozánin alueyksikkö on yksi Kreikan alueyksiköistä. Se sijaitsee Länsi-Makedonian alueella ja sen hallinnollinen keskus on Kozáni. Alueyksikön pinta-ala on 3 516 neliökilometriä ja asukasluku 150 196 (vuonna 2011).
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Kozánin prefektuurin (Νομός Κοζάνης, Nomós Kozánis).
Kunnat
Vuoden 2019 Kleisthenes I -suunnitelmasta lähtien alueyksikkö jakaantuu viiteen kuntaan seuraavasti (väkiluvut perustuvat vuoden 2011 väestönlaskentaan, jolloin alueyksikkö muodostui neljästä kunnasta):
2099 Öpik
2099 Öpik on pikkuplaneetta, joka kuuluu Marsin radan leikkaaja-asteroideihin. Sen löysivät E. F. Helin ja E. M. Shoemaker vuonna 1977. Pikkuplaneetta sai nimensä tähtitieteilijä Ernst J. Öpikin mukaan. Ennen nimeämistään asteroidi tunnettiin tunnuksella 1977 VB. Koska Öpikin absoluuttinen magnitudi (H) on 15,18, sen läpimitta on todennäköisesti välillä 3–6 kilometriä.
202px|pienoiskuva|Öpikin rata (sinisellä) verrattuna Jupiterin ja kiviplaneettojen ratoihin (harmaalla ja valkoisella).
Mehiläishaukat
Mehiläishaukat (Pernis) on haukkojen heimoon kuuluva päiväpetolintusuku. Mehiläishaukkojen sukuun kuuluu BirdLifen mukaan neljä lajia.
Hell or Hallelujah
Hell or Hallelujah on yhdysvaltalaisen hard rock -yhtye Kissin kappale vuodelta 2012. Se on ensimmäinen raita yhtyeen Monster-studioalbumilla, ja se julkaistiin digitaalisesti ladattavana singlenä 2. heinäkuuta 2012. Singlen kansitaide julkaistiin yhtyeen virallisella sivustolla sekä yhtyeen virallisessa Facebook-profiilissa 24. kesäkuuta 2012, ja samalla tiedotettiin että single julkaistaisiin alustavasti digitaalisessa muodossa, eikä CD-levy-version julkaisusta ole toistaiseksi tiedotettu.
Kappaleen laulaa yhtyeen laulaja ja rytmikitaristi Paul Stanley, ja singlen ensimmäinen 30 sekunnin mittainen ääninäyte julkaistiin Amazon.com-sivustolla. Kokonaisuudessaan kappale on 4:06 minuuttia pitkä.
Dráma (alueyksikkö)
Alueyksikkö perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Dráman prefektuurin (Νομός Δράμας, Nomós Drámas).
Kunnat
Alueyksikkö jakaantuu viiteen kuntaan seuraavasti:
Lasten polku
Lasten polku kertoo lapsentajuisesti Jumalasta, Raamatusta ja kristityn elämästä. Lehdessä on muun muassa uutisia, haastatteluja, puuhatehtäviä, lasten kirjeitä ja piirroksia sekä sarjakuva. Lehden tavoitteena on hoitaa lapsen uskonelämää ja tukea kasvattajia kristillisen kasvatuksen kysymyksissä.
Cissa (Sussexin kuningas)
Cissa oli Sussexin kuningas 500-luvun alussa. Anglosaksien kronikka kertoo, että saksipäällikkö Ælle nousi maihin Cymenesorassa lähellä Selsey Billiä vuonna 477 yhdessä kolmen poikansa Cymenin, Wlencingin ja Cissan kanssa. Kronikan mukaan Ælle ja hänen poikansa Cissa teurastivat kokonaisen brittien varuskunnan roomalaisten perustamassa Anderidan linnoituksessa vuonna 491. Ælle oli Sussexin ensimmäinen kuningas, ja Cissa nousi kuninkaaksi isänsä kuoleman jälkeen. 1200-luvulla elänyt kronikoitsija Roger Wendoverilainen väitti, että Cissa olisi kuollut vasta vuonna 590. Tämä on kuitenkin epätodennäköistä, mikäli tieto Ællen johtamasta maihinnoususta pitää paikkansa. Luultavasti Roger Wendoverilainen onkin sekoittanut Cissan johonkuhun tämän seuraajista.
Culex hepperi
Culex hepperi on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Casal ja Garcia vuonna 1967. Lajia tavataan Argentiinasta ja Uruguaysta. Sillä ei ole alalajeja.
Jack Butler
John Bradshaw ”Jack” Butler (12. marraskuuta 1927 Pittsburgh, Pennsylvania – 11. toukokuuta 2013 Pittsburgh, Pennsylvania ) oli yhdysvaltalainen amerikkalaisen jalkapallon pelaaja. Hänen ammattilaisseuranaan oli Pittsburgh Steelers vuosina 1951–1959. Hän osallistui Pro Bowliin neljästi, vuosina 1956–1959.
Butler valittiin National Football Leaguen 1950-luvun vuosikymmenjoukkueeseen (All-Decade Team). Vuonna 2012 hänet valittiin Pro Football Hall of Famen jäseneksi.
Cuba Libre
Cuba Libre on kuuluisa kolajuomaa, limettimehua ja rommia sisältävä drinkki. Se valmistetaan jäillä täytettyyn highball-lasiin ja koristellaan sitruunalla tai limetillä. Sen nimi on suomennettuna Vapaa Kuuba.
Drinkki luotiin Kuuban pääkaupungissa Havannassa noin vuonna 1900, Espanjan ja Yhdysvaltojen sodan yhteydessä.
Géri
Géri on kylä ja kunta (Δήμος Γερίου, Dímos Geríou) Nikosian alueella Kyproksen tasavallassa Kyproksen saarella. Sen väkiluku on (2011).
Géri sijaitsee Kyproksen keskiosissa noin 10 kilometriä kaakkoon pääkaupunki Nikosiasta. Se on itsenäinen kunta vuodesta 2011.
Hellas Sat
pienoiskuva|Hellas Satin logo.
Hellas-Sat Consortium Limited (Hellas Sat) on kreikkalainen satelliittitietoliikenneyhtiö, joka omistaa ja operoi Hellas-Sat-2-tietoliikennesatelliittia, joka laukaistiin avaruuteen 13.5.2003 ja toimii geostationaarisella kiertoradalla asemassa 39 astetta itäistä pituutta.
KISS In Concert
KISS In Concert on yhdysvaltalaisen hard rock -yhtye Kissin livekokoelma, joka julkaistiin vuonna 2008. Kappaleita on äänitetty viidessä eri konserttipaikassa: kappaleet 3, 6, 9, 12 ja 13 1976 Detroitissa Destroyerin kiertueella, kappaleet 4, 10, 11, 13, 15 ja 16 1997 Reunion Tourin aikana, kappaleet 1, 7 ja 14 1999 Psycho Circus World Tourin aikana sekä kappaleet 2, 5 ja 8 Kiss Symphony: Alive IV -kiertueen aikana.
Hellas Sat
Yhtiö välittää tietoliikennettä Eurooppaan, Keski-itään ja Etelä-Afrikkaan. Yhtiön ensimmäinen satelliitti oli saksalaisen DFS Kopernikus 3, joka laukaistiin vuonna 1992 ja jonka käyttö Hellas Satille vuokrattuna alkoi vuonna 2002 ja päättyi vuonna 2003.
Roch Bolduc
Roch Bolduc O.C., CQ (s. 10. syyskuuta 1928) on kanadalainen poliitikko. Hän syntyi Québecin provinssissa ja valmistui siellä Lavalin yliopistosta. Hän istui vuosina 1988–2003 Kanadan senaatissa progressiivis–konservatiivisen puolueen edustajana. Hänestä tehtiin vuonna 1984 Kanadan ritarikunnan upseeri ja vuonna 1998 Québecin kansallisen ritarikunnan ritari.
Hän on naimisissa Gisèle Lacroixin kanssa vuodesta 1954 lähtien. Heillä on neljä lasta: Louise, Jacques, André and Richard.
NDrive
Ndrive Navigation Systems, SA on portugalilainen yhtiö, joka valmistaa NDrive-nimisiä autopaikantimia ja paikannusohjelmistoja PDA-tietokoneille ja matkapuhelimille. Sen pääkonttori on Oportossa.
Mubarak Shah
Shah voitti Aasian kisoissa 1958 kultaa 3 000 metrin esteistä ja hopeaa 10 000 metriltä. Hän oli samana vuonna Brittiläisen imperiumin ja kansainyhteisön kisoissa kymmenes kuuden mailin matkalla ja 20. kolmella maililla. Shah kilpaili Rooman olympialaisissa 1960 5 000 metrillä ja 3 000 metrin esteissä, mutta putosi molemmissa lajeissa ensimmäisellä kierroksella. Hän sai matkoilta kultaa Aasian kisoissa 1962 ja oli estejuoksussa kymmenes kansainyhteisön kisoissa samana vuonna. Shah osallistui vuoden 1962 kansainyhteisön kisoissa myös kolmelle mailille, mutta joutui keskeyttämään.
Henkilökohtaiset ennätykset
Lähde: Sports-Reference
Victor Considerant
Victor Prosper Considerant (1808−1894) oli ranskalainen sosialistinen kirjailija.
Considerant syntyi Salinsissa (Jura), kävi koulua Besançonissa ja opiskeli École Polytechniquessa. Kouluaikanaan Besançonissa Considerant kuuli Charles Fourierista, joka oli käynyt samaa koulua. Opiskeluaikanaan Pariisissa Considerant tutustui Henri-Claude de Saint-Simonin ajatuksiin. Valmistuttuaan insinööriksi hän liittyi sotilaalliseen insinöörikuntaan vuonna 1830.
Considerant erosi 1831 kapteenina sotapalveluksesta ja alkoi edistää utopistisosialisti Charles Fourierin oppeja. Hänestä tulikin pian Fourierin koulukunnan johtaja. Hän esitteli oppi-isänsä aatteita luennoissa ja sanomalehdissä (muun muassa aikakauskirjassa La Phalange). Vuonna 1843 Considerant muokkasi La Phalangen päivittäin ilmestyväksi sosialistiseksi sanomalehdeksi nimeltään La Démocratie pacifique. Siinä julkaistiin hänen kirjoittamansa Demokraattinen manifesti.
Kahden rikkaan oppilaansa avustuksella Considerant perusti sekä Ranskaan että ulkomaille Fourierin ihanteen mukaisia yhdyskuntia, jotka kuitenkin pian hajosivat. Helmikuun vallankumouksen jälkeen Considerant oli 1848−1849 jäsenenä kansalliskokouksessa, jossa hän kuului äärimmäiseen vasemmistoon. Hän otti kesäkuussa 1849 osaa kapinayritykseen, minkä vuoksi hän joutui pakenemaan Ranskasta. Hän lähti Pohjois-Amerikkaan ja perusti sittemmin Texasiin La Réunion -nimisen yhdyskunnan, joka jäi lyhytikäiseksi. Hän palasi vuonna 1869 Ranskaan.
Considerant julkaisi muun muassa teokset Destinée sociale (1834−1844), joka on selkeä Fourierin aatteiden esitys, Théorie de l’éducation naturelle et attrayante (1845), Principe du socialisme (1847) ja La solution, ou le gouvernement direct du peuple (1851).
Tug of War (Carly Rae Jepsenin albumi)
Tug of War on kanadalaisen laulaja-lauluntekijän Carly Rae Jepsenin esikoisalbumi. Jepsen sijoittui kolmanneksi Canadian Idolin viidennellä kaudella vuonna 2007. Albumi julkaistiin Kanadassa 30. syyskuuta 2008.
Albumin ensimmäinen single on cover-versio John Denverin kappaleesta ”Sunshine on My Shoulders” ja se julkaistiin iTunesissa 16. kesäkuuta 2008. Toinen single Tug of War julkaistiin iTunesissa 16. syyskuuta 2008 ja se nousi sijalle 36 Canadian Hot 100 -musiikkilistalla. Kolmas single Bucket nousi sijalle 32 samaisella listalla.
Æthelwalh
Æthelwalh tai Æthelwealh (k. 686 tai 687) oli Sussexin kuningas 648–686. Anglosaksien kronikan mukaan Mercian kuningas Wulfhere ryösti Wightsaarta vuonna 661 ja antoi sen jälkeen saaren Æthelwalhille, koska oli ollut tämän kummisetä kastetilaisuudessa. Beda Venerabiliksen mukaan Wulfhere oli käännyttänyt eteläsaksit kristityiksi ja heidän kuninkaansa Æthelwalh oli ottanut kasteen Wulfheren toimiessa kummisetänä. Bedan mukaan Æthelwalh puolestaan antoi Wulfherelle maata Selseyssä, ja Wulfhere rakennutti sinne luostarin. Wessexin kuningas Cædwalla hyökkäsi vuonna 686 tai 687 Sussexiin ja tappoi Æthelwalhin.
George Alexander Parks
thumb|George Alexander Parks George Alexander Parks (29. toukokuuta 1883 – 11. toukokuuta 1984) oli yhdysvaltalainen republikaanisen puolueen poliitikko. Hän toimi Alaskan territorion kuvernöörinä vuosina 1925–1933.
Murha asuu sydämessä
Murha asuu sydämessä on vuonna 1964 ensi-iltansa saanut yhdysvaltalainen psykologinen trilleri, jonka on ohjannut ja tuottanut Robert Aldrich. Trillerin pääosissa ovat Bette Davis, Olivia de Havilland, Joseph Cotten ja Agnes Moorehead. Sivuosissa ovat muun muassa Cecil Kellaway ja Mary Astor.
Henry Farrell ja Lukas Heller laativat käsikirjoituksen Farrellin julkaisemattoman What Ever Happened to Cousin Charlotte? -nimisen novellin pohjalta.
Murha asuu sydämessä sai ensi-iltansa kotimaassaan 15. joulukuuta vuonna 1964 Los Angelesissa ja maanlaajuinen ensi-ilta oli 24. joulukuuta vuonna 1964; New Yorkin ensi-illan trilleri sai 3. maaliskuuta vuonna 1965. Suomessa elokuva sai ensi-iltansa 16. huhtikuuta vuonna 1965 elokuvateatteri Gloriassa. The Associates & Aldrich Company ja 20th Century Fox tuottivat elokuvan.
Murha asuu sydämessä oli vuoden 1964 tuottoisimpia elokuvia (20th Century Fox -studion tuottoisin) ja sai seitsemän Oscar-ehdokkuutta ja voitti lisäksi muun muassa Golden Globen ja Edgar Allan Poe -palkinnon.
Juoni
Vuonna 1927 nuori kaunotar Charlotte Hollis (Bette Davis) ja hänen naimisissa oleva rakastaja John Mayhew (Bruce Dern) aikovat karata Hollis-perheen kartanossa pidettävien juhlien aikana Ascension Parishissa, Louisianassa. Kuitenkin Charlotten isä uhkaili Johnia kertomalla hänelle, että Johnin vaimo oli käynyt edellisenä päivänä ja paljastanut suhteen, John teeskenteli ettei enää rakastanut Charlottea ja kertoi hänelle, että heidän on erottava.
Tämän jälkeen John murhattiin raa'asti silpomalla kesähuvilalla. Charlotte löytää Johnin ruumiin ja palaa traumatisoituneena takaisin juhliin verentahrimassa mekossaan. Verinen mekko sai monet olettamaan, että Charlotte on murhaaja.
Louisiana Highway -komissio valmistautuu purkamaan Charlotten kartanon ja rakentamaan uuden moottoritien tämän tiluksien läpi. Charlotte on kiihkeästi tätä vastaan ja jättää huomioimatta häätöilmoituksen; hän kieltäytyy lähtemästä. Hän pitää työnjohtajan (George Kennedy) purkuryhmineen ja puskutraktoreineen kaukana ampumalla heitä kiväärillä. He väliaikaisesti antavat periksi ja lähtevät.
Charlotte asuu taloudenhoitajansa Velma Crutherin (Agnes Moorehead) kanssa Hollisien kartanossa. Etsiessään apua taistelussa Louisianan moottoritie-komissiota vastaan, hän vetoaa Miriamiin (Olivia de Havilland), köyhään serkkuun, joka asui perheen kanssa nuorena. Miriam uusii suhdettaan paikalliseen lääkäriin Drew Baylissiin (Joseph Cotten), joka hylkäsi hänet murhan jälkeen.
Charlotten mielenterveys alkaa horjua Miriamin saavuttua; muun muassa Charlottea vainoaa öisin salaperäinen cembalon soitto, joka soittaa laulua jonka Mayhew oli kirjoittanut hänelle. Velma epäilee Miriamin ja Drewin olevan Charlotten rahojen perään ja hakee apua herra Willisiltä (Cecil Kellaway), joka on vakuutustutkija ja edelleen kiinnostunut Mayhew'n tapauksesta. Hän on muun muassa vieraillut Mayhew'n sairaalla Jewel-leskellä (Mary Astor).
Miriam antaa potkut Velmalle, joka myöhemmin palaa takaisin ja löytää Charlotten huumattuna. Miriam näkee taloudenhoitajan yrittävän viedä Charlottea pois talosta, joka johti naisten tappeluun portaiden yläpäässä. Velma yrittää paeta, mutta Miriamin tietäessä Velman löydettyä huumeet, hän iskee tuolin hänen päähänsä; Velma putosi portaat alas kuolemaan.
Eräänä iltana huumattu Charlotte juoksee alakertaan hallusinaation kourissa uskoen, että John on palannut takaisin hänen luokseen. Miriam ja Drew päättävät huijata Charlottea ampumalla Drew'iä aseella, jossa luotien sijaan on luodittamattomia metallihylsyjä, jonka jälkeen Miriam auttaa hävittämään "ruumiin" suohon. Charlotte palaa taloon ja näkee muka kuolleen Drew'in portaiden yläpäässä, joka saa Charlotten uikuttamaan mielenvikaisesti.
Nyt uskoessaan Charlotten olevan täysin hullu, Miriam ja Drew menevät puutarhaan keskustelemaan suunnitelmastaan: ajaa Charlotte hulluuteen saadakseen hänen rahansa. Miriam myös kertoo Drew'lle 37 vuoden takaisesta Johnin murhasta, jolloin hän näki Jewelin murhanneen aviomiehensä. Hän on käyttänyt tätä tietoa kaikki nämä vuodet kiristääkseen Jeweliä ja samalla juonitellessaan saada haltuunsa Charlotten omaisuus.
Charlotte kuulee sattumalta kaiken. Hän liikuttaa suurta kiviuurnaa kohti parvekkeen kielekettä, melkein suoraan rakastavaisten päiden ylle. Miriam syleilee Drew'iä, jonka jälkeen he katsovat ylöspäin suoraan Charlotten tietäviin silmiin. Miriam ja Drew lamaantuvat näkemästään Charlotten aikomuksesta; murskaamalla heidät molemmat kuoliaaksi.
Seuraavana aamuna viranomaiset vievät Charlotten pois, oletettavasti mielisairaalaan. Monet naapurit ja paikalliset kerääntyvät Hollis-suvun kartanolle katsomaan tapahtumaa uskoen, että "Hullu-Charlotte" on murhannut jälleen. Willis ojentaa hänelle kirjekuoren nyttemmin jo kuolleelta Jewel Mayhew'lta, joka oli saanut aivohalvauksen kuultuaan tapahtuneesta edellisenä yönä. Viesti sisälsi Jewelin tunnustus aviomiehensä murhaamisesta. Viranomaisten viedessä Charlottea pois, hän katsoo taakseen rakasta kartanoaan tiluksineen vielä viimeisen kerran.
Tuotanto
Ohjaaja Robert Aldrichin ohjaaman Mitä tapahtuikaan Baby Janelle? (1962) odottamattoman menestyksen johdosta Aldrich halusi Baby Janen pääosakaksikon Bette Davisin ja Joan Crawfordin näyttelemään myös Murha asuu sydämessä -elokuvaan. Crawford kuitenkin jättäytyi elokuvasta naisten keskinäisten erimielisyyksien takia kesken kuvausten. Crawford kertoi olevansa sairas, jotta pääsisi pois elokuvanteosta. Tämän jälkeen elokuvan tuotanto hetkeksi keskeytettiin, mutta tuotannon vakuutusyhtiö vaati, että joko Crawfordin tilalle palkataan toinen näyttelijä tai koko tuotanto lopetetaan.
Davis ehdotti hänen ystäväänsä Olivia de Havillandia Aldrichille Crawfordin korvaajana Katharine Hepburnin, Vivien Leighin, Loretta Youngin ja Barbara Stanwyckin kieltäydyttyä roolista. Vaikka Davis-Crawford-kumppanuus ei enää toistunut, Victor Buono Baby Janesta jälleenyhdistettiin Davisin kanssa elokuvaan. Näyttelijäkaartiin kuuluu myös Mary Astor, Davisin ystävä ja entinen työkaveri Warner Brothersilla. Murha asuu sydämessä jäi Mary Astorin viimeiseksi roolityöksi.
Murha asuu sydämessä oli toinen kahdesta elokuvasta vuonna 1964, joissa Olivia de Havillandin joutui astumaan rooleihin, jotka alun perin olisi pitänyt näytellä Joan Crawford. Ensimmäinen elokuva oli kauhutrilleri Kiikissä (1964).
Murha asuu sydämessä kuvattiin Louisianan Baton Rougessa ja Burnsidessa The Houmas -nimisellä kartanolla, Kalifornian Beverly Hillsissä ja studioilla Los Angelesin Century Cityssä kesäkuusta marraskuun loppuun 1964. Elokuvan vaikean tuotannon takia kuvaukset kestivät puoli vuotta.
Vastaanotto
Elokuvalla on Rotten Tomatoes -sivustolla 84 prosentin "tuore"-arvosana.
Patti Page teki "Hush... Hush, Sweet Charlotte" -laulusta tunnetun vuonna 1965; laulu otti 8. sijan Billboard Hot 100 -listalta.
DVD-julkaisut
Murha asuu sydämessä julkaistiin ensimmäisen kerran DVD:lle 9. elokuuta vuonna 2005. Elokuva julkaistiin uudelleen 8. huhtikuuta vuonna 2008, joka on osana The Bette Davis Centenary Celebration Collectionia; kokoelma on viiden DVD:n boksi.
Lestikala
Lestikala (Coryphaenoides rupestris) on lestikalojen (Macrouridae) heimoon kuuluva merivesissä elävä kalalaji.
Levinneisyys ja elinympäristö
Lestikalaa tavataan Atlantin valtameren pohjoisosasta Norjasta, Islannista ja Grönlannista ja Baffininsaarelta aina etelässä Afrikan pohjoisosiin ja lännessä Uuden-Englannin alueelle asti. Se elää yleensä pehmeillä vedenpohjilla 40–1 200 metrin syvyydessä vedenpinnasta. Kesällä se oleskelee syvemmällä kuin talvella.
Ravinto ja elintavat
Lestikalan ravintoa ovat pääasiassa äyriäiset kuten katkaravut, katkat, kuoriäyriäiset ja hankajalkaiset. Naaras tulee sukukypsäksi keskimäärin 60 senttimetrin mittaisena ja 9–11 vuoden iässä, koiraat jo 40 senttimetrin mittaisina ja monta vuotta nuorempana. Kutu tapahtuu loppukesän tai syksyn aikoihin. Naaras laskee noin 12 000–35 000 kappaletta 1,8 millimetrin mittaisia mätimunia avoveteen, missä myös lajin poikaset elävät. Lestikalan on havaittu voivan elää enintään 54 vuoden ikäiseksi.
Salon kaupunginkirjasto
Salon kaupunginkirjasto on Salossa sijaitseva vuonna 1902 perustettu kirjasto. . Ensimmäinen kirjasto sijaitsi yläkansakoulussa, josta 1922 kirjasto siirtyi Tehdaskatu 4:ään ja myöhemmin sieltä siirtyi Cavenin talon piharakennukseen, joka sijaitsi nykyisessä torin paikoitusympyrässä. 1939 kirjasto muutti Raatihuoneenkatu 4:ään josta saatiin käyttöön osa rakennusta. 1963 saatiin kirjaston käyttöön koko rakennus. 1968 kirjasto sai ensimmäisen kirjastoauton käyttöönsä. Salon kauppalasta tuli kaupunki vuonna 1960, ja vuoden 1959 loppuun kirjaston nimi oli Salon kauppalankirjasto. Sivukirjastoja on yhdeksän kappaletta jokaisessa vuoden 2009 kuntaliitokseessa lakanneessa kunnassa eli Halikossa, Kiikalassa, Kiskossa, Muurlassa, Perniössä, Perttelissä, Suomusjärvellä ja Särkisalossa.
Uusi kirjastorakennus
Uusi kirjastorakennus valmistui 1986 ja sen suunnitteli silloinen kaupunginarkkitehti Lauri Hollmen, 2004 valmistui kirjaston laajennusosa.
Dream on Dreamer
Dream on Dreamer on alankomaalaisen Shocking Blue -yhtyeen 27. tammikuuta 1974 ainoastaan Länsi-Saksassa julkaistu studioalbumi.
Albumi sisältää paljon samoja kappaleita kuin edellisvuonna ilmestynyt studioalbumi Ham, mutta monet niistä on miksattu uudelleen lisäämällä niihin merkittävästi kaikua. Lisäksi levyltä on jätetty pois Hamin kappaleet ”Oh Lord”, ”Everything’s That Mine” ja ”I Saw You in June”, ja niiden tilalle on lisätty ”Diana in Her Dreams”, ”Just a Song” ja ”Save Your Love”.
John W. Mitchell
John William Mitchell (14. heinäkuuta 1914 Enid, Mississippi – 15. marraskuuta 1995) oli yhdysvaltalainen sotilaslentäjä. Hän johti huhtikuussa 1943 toisessa maailmansodassa operaatiota Vengeance, jossa amerikkalaiset surmasivat japanilaisen amiraali Isoroku Yamamoton ampumalla tätä kuljettaneen lentokoneen alas Tyynellämerellä. Mitchell oli kuollessaan eversti, ja hänen sotilasuransa kesti 23 vuotta.
Dream on Dreamer
Shocking Bluen lauluntekijä ja kitaristi Robbie van Leeuwen erosi yhtyeestä hieman ennen albumin julkaisua tammikuussa.
John W. Mitchell
Elämä
Mitchell oli lukioluokkansa priimus. Hän sai stipendin Columbian yliopistoon. Retkeilyä sekä tennistä harrastanut, jopa urheilutoimittajana esiintynyt nuori John palveli Havaijilla rannikkotykistössä. Marraskuu 1941 toi hänet päällikkö Henry Viccellion sekä Curtiss P-40 -koneiden pariin Yhdysvaltain maavoimien ilmavoimiin Etelä-Carolinassa.
kapteenina Mitchell ampui alas kaksi japanilaista kellukekonetta P-400-hävittäjällä.
Mitchellin 70. hävittäjälentolaivue oli Guadalcanalilla Hendersonin lentokentällä. Laivueen kalustona oli ensin Bell P-39 Airacobrat, jotka myöhemmin vaihdettiin Lockheed P-38 Lightningeihin. Myöhemmin lakkautetun 70. laivueen lentäjiä komennettiin Mitchellin johtamaan 339. laivueeseen. Majurina Mitchell johti 18. huhtikuuta 1943 huippusalaista operaatio Vengeancea, jonka tarkoitus oli surmata amiraali Isoroku Yamamoto. Yamamoto oli Japanin johtavia sotastrategikkoja.
Mitchellista tuli hävittäjä-ässä. Hän saavutti kaikkiaan 15 ilmavoittoa, joista kolme P-39 Airacobralla.
Asko Raivio
Asko Olavi Raivio (4. joulukuuta 1947 – 28. heinäkuuta 1989 Tampere) oli suomalainen muusikko. Hänet tunnetaan parhaiten vuosina 1974–1982 aktiivisesti toimineen Kaseva-yhtyeen toisena johtohahmona Mikko Jokelan ohella. Asko Raivio oli Kasevan kitaristi ja pääasiallinen laulusolisti. Suuri osa yhtyeen kappaleista on hänen kirjoittamiaan. 2000-luvun comeback-kiertueella hänen tilallaan on ollut Tapio Virtanen. Raivio toimi työkseen kirjapainoalalla latojana.
Yksityiselämä
Raiviolla on yksi tytär, Johanna.
Asko Raivio hukkui Polson kaupunginosan Maisansalossa entisen Teiskon kunnan alueella heinäkuussa 1989. Hän oli ollut ystävänsä kanssa käymässä ystävän omistamalla vapaa-ajan asunnolla. Kuolemaa edeltävänä iltana he olivat nauttineet alkoholia. Aamulla he olivat päättäneet lähteä lievittämään krapulaa vastarannalla sijaitsevaan Maisansalon lomakylän ravintolaan soutuveneellä. Lopulta Raivio oli päättänyt lähteä takaisin asunnolle lepäämään. Muutama sata metriä ennen mökin rantaa hän oli ilmeisesti noussut veneessä seisomaan ja horjahtanut laidan yli. Pelastusliivejä hänellä ei ollut.
Raivio on haudattu Kalevankankaan hautausmaalle Tampereelle.
Ali Mohamed Jaffer
Ali Mohamed Sanad Jaffer (s. 24. kesäkuuta 1955) on Etelä-Jemeniä edustanut entinen nyrkkeilijä. Hän osallistui Soulin olympialaisissa 1988 alle 57-kiloisten sarjaan, jossa hän hävisi ensimmäisen kierroksen ottelunsa.
Kaija Pakarinen
Kaija Pakarinen (s. 7. tammikuuta 1954 Rääkkylä) on suomalainen näyttelijä. Hän on näytellyt monissa kotimaisissa draamasarjoissa.
Yksi ensimmäisiä Kaija Pakarisen näyttelemiä osia on Sisko Paavonen Lumikit-televisionäytelmässä, jossa seurataan naistentautien yhden huoneen potilaiden elämää vuorokauden ajan. Pakarinen näyttelee Regina Mälkkiä Yle TV1:n poliittisessa satiirissa Ihmisten puolue. Pakarinen näyttelee Mallua Matti Ijäksen televisioelokuvassa Katsastus. Hän on näytellyt paljon myös kotimaisissa elokuvissa. Hänellä on ollut pieniä rooleja esimerkiksi Aki Kaurismäen elokuvissa Mies vailla menneisyyttä ja Kauas pilvet karkaavat. Pakarinen sai vuonna 1988 Jussi-palkinnon parhaasta naispääosasuorituksesta Veikko Aaltosen ohjaamasta elokuvasta Tilinteko. Hän sai Suomi-palkinnon 2022.
Pakarinen on tehnyt myös ääniroolin lastenohjelmassa Risto Räppääjä. Pakarinen on näytellyt muun muassa televisiosarjoissa Helsingin herra, Kallio, Taivaan tulet ja Kovaa maata. Pakarinen on myös vieraillut televisio-ohjelmissa Syke, Raid, Downshiftaajat ja Kimmo.
Iranin moottoritieverkko
thumb|Iranin moottoritieverkko Iranin moottoritieverkkoon kuuluu yli 2 000 kilometriä moottoriteitä. Sen ensimmäinen osuus avattiin 1970-luvun lopulla Teheranin ja Karajin välille. Moottoritieverkkoa on laajennettu siitä lähtien, ja se on nyt yksi Lähi-idän laajimmista. Uusia moottoriteitä on avattu erityisesti viimeisten kymmenen vuoden aikana, esimerkiksi A2 Tabrizista itään ja Qomista itään, A5:n joitakin osuuksia ja A6 Savehista länteen. Suuria hankkeita ovat A2 Garmsarin ja Mašhadin välillä, A3 Teheranista pohjoiseen, A5:n täydentäminen valmiiksi ja A9 Isfahanista etelään. Suurin osa näistä sekä muita pienempiä on rakenteilla tai tulossa rakenteille.
Iranin kautta kulkeva liikenne Euroopan ja Aasian välillä kasvanee voimakkaasti tulevaisuudessa, etenkin Iranin vastaisten pakotteiden päätyttyä. Reitti Turkin, Iranin, Turkmenistanin, Uzbekistanin ja Kazakstanin kautta Kiinaan valmistunee moottoritieksi kokonaan ennen pohjoisempaa Venäjän kautta kulkevaa reittiä. Turkin osuus on tavoitteissa saada kokonaan valmiiksi 2023 mennessä, Iranin ja Kazakstanin osuudet noin vuosina 2020–2022. Sen valmisttua puuttuu enää pieni pätkä Turkmenistanissa ja Uzbekistanissa. Kiinan viimeinen osuus moottoritiestä Xinjiangissa valmistuu 2016 ja Euroopan viimeinen osuus Bulgariassa ja Serbiassa 2017–2018.
Numerointi
Aiemmin kaikki Iranin moottoritiet olivat yksinumeroisia. Koska mahdollisia numeroita on vain 9, ne ovat kuitenkin loppumassa kesken. Numerointisääntöä on viime aikoina muutettu siten, että tärkeimmät moottoritiet ja aiemmin tiettömälle reitille rakennetut moottoritiet ovat yksinumeroisia. Muut moottoritiet ovat kaksinumeroisia. Nämä numeroidaan samoin kuin vanha tie, jonka viereen ne on rakennettu, esimerkiksi tien 71 viereen rakennettava moottoritie saa numeron A71. Tienumerointijärjestelmässä on varaus siihen, että mikään tienumero ei pääty numeroon 0. Sitä tultaneen käyttämään myöhemmin rinnakkaistien numeroinnissa, esimerkiksi moottoritien A5 rinnakkaistie saanee numerokseen 50 ja moottoritien A71 rinnakkaistie saanee numerokseen 710.
Germasógeia
Germasógeia on kaupunki ja kunta (Δήμος Γερμασόγειας, Dímos Germasógeias) Limassolin alueella Kyproksen tasavallassa Kyproksen saarella. Sen väkiluku on (2011).
pienoiskuva|vasen|320px|Germasógeian kaupunkia. Germasógeia on Limassolin esikaupunki ja sijaitsee noin kuusi kilometriä Limassolin keskustasta koilliseen. Kunta käsittää alueen, joka ulottuu meren rannalle saakka. Germasógeia on itsenäinen kunta vuodesta 1994.
Sekuli
Sekuli on sekavilja eli seosvilja, joka saadaan aikaan viljelemällä yhdessä vähintään kahta viljakasvia. Väkirehun aikaansaamiseksi ohraan tai kauraan on sekoitettu valkuaispitoista hernettä, virnaa tai peltopapua. Perustana sekulin viljelylle on, että kasvilajit täydentävät toisiaan esimerkiksi ravinteiden otossa, kuivuudenkestossa ja korren vahvuudessa.
Valkuaispitoista kasvia lisätään siemensekoitukseen 20–30 prosenttia. Suomen peltopinta-alasta oli sekulilla vuonna 1925 noin 0,5 prosenttia.
Nykyään kauran ja herneen seoksesta, jota niitetään tuorerehuksi karjalle, käytetään nimitystä vihantarehu.
Alf Landon
thumb|Alf Landon Alfred Mossman ”Alf” Landon (9. syyskuuta 1887 – 12. lokakuuta 1987) oli yhdysvaltalainen republikaanisen puolueen poliitikko.
Kristiina Mäkelä
Meri Kristiina Mäkelä (s. 20. marraskuuta 1992 Orimattila) on suomalainen kolmiloikkaaja ja EM-mitalisti. Hän edustaa Orimattilan Jymyä. Häntä valmentaa Tuomas Sallinen. Aiemmin Mäkelää ovat valmentaneet Markku Leppänen, Jarkko Kumpulainen ja Suren Ghazaryan.
Alf Landon
Landon syntyi Pennsylvaniassa, kasvoi Ohiossa ja muutti 17-vuotiaana Kansasiin. Hän valmistui Kansasin yliopistosta vuonna 1908. Hänen tyttärensä Nancy Landon Kassebaum on tunnettu poliittinen vaikuttaja ja entinen Yhdysvaltain senaatin jäsen.
Kristiina Mäkelä
Mäkelä on naisten kolmiloikan ulko- ja sisäratojen Suomen ennätyksen haltija ja moninkertainen arvokisakävijä. Vuoden 2016 sisäratojen MM-kilpailuissa hän sijoittui kuudenneksi ja voitti vuoden 2022 EM-kisoissa hopeaa.